આ જંગલ વિસ્તાર શરૂ થયા પછી વીસેક મિનિટે જંગલનો દરવાજો આવે. ત્યાંથી ગીરનું પ્રતિબંધિત જંગલ શરૂ થાય. આગળ જતાં, દેવળિયા પાર્ક જવાની ચોકી આવે, જમણા હાથે જતો રસ્તો દેવળિયા જાય ને સીધો સાસણ તરફ. સાસણ તરફ આગળ જતાં એકાદ કિ.મી.ના અંતરે, જમણી બાજુ વળી જવાથી ક્લબ મહિન્દ્રા (હરિપુર, ગીર) જવાય, પાંચેક કિ.મી. દૂર. આ આખો રસ્તો સૂમસામ ભાસે. હરણ કે સિંહ ના મળે, પણ જંગલ ખરું. આગળ જતાં અડધો કિ.મી.એ હરિપુર ગામ છે. ને એ સીધા રસ્તે તલાલા જવાય. ત્યાંથી સોમનાથ.